Hira
Hira, Hiros uola (arab. حراء ) – uola Jabal an-Nūr viršūnėje, dabartinėse Hidžazo apylinkėse, Saudo Arabijoje. Labiausiai žinoma kaip vieta, kur pagal musulmonų tikėjimą, Mahometui angelas Gabrielius atskleidė Alacho paslaptį. Pagal islamą, Mahometas šioje uoloje praleido ilgą laiką medituodamas, mąstydamas bei gaudamas pranešimus iš Alacho. Nors uola nebuvo didelė, jis pasikviesdavo prisijungti ir kitus žmones, ypatingai Ramadano laikotarpiu.